ยำแซ่บสาขานี้ ที่นั่งค่อนข้างโล่งสบาย มีบริเวณที่นั่งติดริมกระจกจากชั้น 6 มองวิวได้สบายตา ถ้าหิวด่วนๆ แนะนำให้มายำแซ่บครับเพราะไม่ต้องรอนานจนตาลาย

เมนูแรก "น้ำพริกปลาทู" : น้ำพริกกระปิ มาคู่กับปลาทูคอหักตัวโตๆ เคียงด้วยผักสดๆ กินกับข้าวสวยเหมาะเป็นเมนูคู่บ้านคู่เมืองบ้านเรามากครับ

ต่อมา "ตำไทยไข่เค็ม" รสชาติกลางๆ ไม่เผ็ดจัดจ้านมาก แต่เส้นมะละกอกรอบมาก แถมกุ้งแห้งก็ไม่ลีบแห้งสมชื่อครับ 

ตามด้วย "ยำผักบุ้งกุ้งสด" ผักบุ้งต้นอวบๆ ลวกพอสะดุ้ง กัดแล้วกรุบๆ ประหนึ่งเหมือนกินผักบุ้งสด น้ำยำของที่นี่กินมาหลายเมนูจะออกรสชาติคล้ายกัน เปรี้ยวหวาน แต่สาขานี้เท่าที่ชิมมารสชาติค่อนข้างจัดจ้านกว่า ดีงามครับ